**III. ročník študentského sympózia z pracovného práva**

**„Ochrana (duševného) zdravia zamestnanca“**

III. ročník študentského sympózia z pracovného práva je zameraný na právny rozbor pracovnoprávnych aspektov ochrany a zachovania zdravia zamestnanca. Predpokladom udržateľnosti zdravotnej spôsobilosti zamestnanca na výkon práce je dôsledná starostlivosť zamestnávateľa o vytvárania zdravotne priaznivých pracovných podmienok a pracovných postupov, vrátane prijímania vhodných preventívnych opatrení na pracovisku.

Cieľom aktuálneho ročníka sympózia je venovať pozornosť všeobecným otázkam bezpečnosti a ochrany zdravia zamestnanca pri práci, skúmaniu fyzických a mentálnych aspektov zdravia z pohľadu práva na ochranu súkromia a práva na ochranu osobných údajov, vrátane prístupu súdnej praxe, posúdeniu pracovnoprávnej zodpovednosti zamestnávateľa za škodu na zdraví zamestnanca spôsobenú pôsobením nepriaznivých faktorov pracovného prostredia či nerovnaké zaobchádzanie s osobami so zdravotným postihnutím. Uvítame i pohľad na ďalšie pracovnoprávne inštitúty, ktorých správne zákonné i vnútropodnikové nastavenie môže prispieť k duševnej pohode zamestnanca.

Vyberte si tézu, konzultanta a prihláste sa. Vítané sú aj vlastné návrhy tém.

**Kedy?** 06. – 07. apríla 2018

**Kde?** Danišovce

**Kto sa môže prihlásiť?** Sympózium je určené pre študentov druhého až piateho ročníka Právnickej fakulty Univerzity P.J. Šafárika v Košiciach.

**Ako „ďalej“ s vybranou tézou?**

* Vybrať si môžete z ponúkaných téz, zverejnených aj na stránke Katedry PP a PSZ v sekcii „Oznamy“.
* Konkrétny názov príspevku možno upraviť v závislosti od jeho obsahu.
* S vybranou tézou je možné sa prihlásiť najneskôr do **1. marca 2018** na adresu: marcel.dolobac@upjs.sk.

**Aký je požadovaný rozsah príspevku a termín jeho spracovania?**

* Príspevok musí byť spracovaný najmenej v rozsahu 6 – tich normostrán.
* Spracovanie príspevku s vybranou tézou sa očakáva **do 1. apríla 2018**.

**Čo ma čaká?**

* Prezentácia príspevku pred konzultantami a spolužiakmi. Výstupom sympózia je zborník príspevkov v tlačenej podobe a knižná odmena pre tri najlepšie ohodnotené príspevky.

**V prípade akýchkoľvek ďalších otázok kontaktuje:**

marcel.dolobac@upjs.sk

jana.zulova@upjs.sk

monika.seilerova@upjs.sk

**Garanti:**

doc. JUDr. Milena Barinková, CSc.

JUDr. Marcel Dolobáč, PhD.

JUDr. Jana Žuľová, PhD

**Tézy k III. ročníku študentského sympózia z pracovného práva**

**(6. až 7. apríl 2018 Danišovce)**

***Ochrana (duševného) zdravia zamestnanca***

*doc. JUDr. Milena Barinková, CSc.*

* Osoba so zdravotným postihnutím - hra s pojmami v práve
* Právo na prístup k zamestnaniu v hľadáčiku zdravotne postihnutej osoby
* Pracovné podmienky a podmienky práce zamestnancov so zdravotným postihnutím
* Zákaz diskriminácie z dôvodu zdravotného postihnutia

*JUDr. Marcel Dolobáč, PhD.*

* Nároky titulom pracovného úrazu a choroby z povolania
* Zodpovednosť zamestnávateľa za (nielen) duševné zdravie zamestnanca
* Pohoda na pracovisku ako právna povinnosť zamestnávateľa
* Odškodnenie zamestnanca za ujmu na (tele) a na duši pri výkone práce
* Bolestné a sťaženie spoločenského uplatnenia

*JUDr. Jana Žuľová, PhD.*

* Zdravie zamestnanca a právo na súkromie
* Zdravotný stav zamestnanca ako osobný údaj
* Posudzovanie zdravotnej spôsobilosti zamestnanca na výkon práce
* Pracovnoprávna subjektivita duševne chorého zamestnanca
* Výsledky posúdenie zdravotného stavu zamestnanca (lekársky posudok *v.* lekárske potvrdenie)

JUDr. Monika Seilerová, PhD.

* Právne nástroje ochrany (duševného) zdravia zamestnanca
* Stres na pracovisku a jeho vplyv na zdravie zamestnanca
* Poškodenie zdravia v pracovnom procese v dôsledku šikany
* Syndróm vyhorenia na pracovisku (právne a mimoprávne následky)
* Faktor, riziko a nebezpečenstvo pracovného prostredia – čo je čo?

*Mgr. Viktor Varga*

* Nástrahy uchovávania zdravotných údajov o zamestnancovi v cloude
* E-health a zdravie zamestnanca
* Zdravotné údaje zamestnanca v elektronickom osobnom spise
* Vplyv sociálnych sietí na zdravie zamestnanca (cyberhate, komunikácia so zákazníkmi cez sociálne siete, odpovedanie na komentáre zákazníkov...)